Rebasmäe
See artikkel räägib külast. Perekonnanime kohta vaata artiklit Rebasemäe (perekonnanimi). Rebasmäe (kohalik hääldus Rebäsmäe; varasema nimega ka Rebasemäe) on küla Võru maakonnas Võru vallas Tartu–Petseri raudtee ääres. Aastatel 1992–2017 (kuni Eesti omavalitsuste haldusreformini) asus küla Põlva maakonnas Orava vallas. Küla lähistel voolab tumedaveeline Rebasmäe oja. Raudteest põhja poole jääval alal on oja ümbruse metsade kaitseks moodustatud Rebasmäe hoiuala. Oja ääres asuvad ka Rebasmäe allikas ja kaitsealused Rebasmäe kuused. Küla piires suubub sellesse Kamnitsa oja. Küla loodenurgas asuvad Põrguhavva soo ja Sükävhavva soo. Nende juures on Ilumetsa meteoriidikraatrid. Külast läände jääb Meenikunno looduskaitseala. Küla läbib Ilumetsa–Rõssa tee. 1977. aastal liideti Rebasmäe külaga Huulõ. Rebasmäe allikas Rebasmäe oja Põrguhaud on Ilumetsa meteoriidikraatritest suurim